open-index/open-wikipedia-markdown huggingface dataset:
Alicia Rhett

**Alicia Rhett** (1. helmikuuta 1915 Savannah, Georgia – 3. tammikuuta 2014 Charleston, Etelä-Carolina) oli yhdysvaltalainen näyttelijä ja muotokuvamaalari, joka muistetaan parhaiten India Wilkesin roolista elokuvassa *[[Tuulen viemää (elokuva)|Tuulen viemää]]* (1939).

Rhett syntyi Savannah’ssa, Georgian osavaltiossa. Hänen äitinsä oli liverpoolilainen maahanmuuttaja Isabelle Murdoch ja isänsä armeijan työntekijä ja insinööri Edmund M. Rhett. Isä kuoli tyttärensä varhaislapsuudessa, ja Alicia muutti äitinsä kanssa Charlestoniin, Etelä-Carolinaan, jossa hän ajan mittaan sai töitä teatterista.

Rhettin maine perustuu pitkälti yhteen elokuvaan. Hän sai roolinsa Hollywood-ohjaaja George Cukorin löydettyä hänet vuonna 1936. Pian Rhett kuitenkin palasi Etelä-Carolinaan ja vetäytyi elokuvamaailmasta 1941 ”sopivien roolien” vähyyden vuoksi.

Rhett harrasti kuvataidetta jo lyhyen näyttelijänuransa aikana. Hän piirsi kuvausten välissä muotokuvia ja sketsejä kanssanäyttelijöistä; myöhemmin hän maalasi muotokuvat mm. amiraali Louis E. Denfeldistä sekä Estellene P. Walkerista, jonka kuva on Etelä-Carolinan osavaltion kirjastossa. Hän myös kuvitti kirjoja, kuten *South Carolina Indians* -teoksen vuonna 1965.

### Teoksia

File:Ann Rutherford portrait by Alicia Rhett.jpg|Muotokuvaluonnos Ann Rutherfordista, 1938. 
File:NH 79382-KN (26197705112).jpg|Amiraali Louis E. Denfeldin muotokuva, 1974. 


## Lähteet
Matteo Brighi

**Matteo Brighi** (s. 14. helmikuuta 1981 Rimini, Italia) on italialainen jalkapalloilija. Hän pelaa AS Romassa.

Brighi on pelannut yhden maaottelun, vuonna 2002 Sloveniaa vastaan. Nuorten maajoukkueessa hän oli vakiopelaajia.
Vuoritalekana

**Vuoritalekana** (*Talegalla jobiensis*) on kanalintujen lahkoon kuuluva lintulaji. Sen nimesi ja kuvaili Adolf Bernard Meyer vuonna 1874.

## Koko ja ulkonäkö
Lajista tunnetaan kaksi alalajia, nimialalaji *T. j. jobiensis* ja *T. j. longicaudus*.

## Esiintyminen
Vuoritalekana elää Indonesiassa ja Papua-Uudessa-Guineassa. Lajin maailmanpopulaation koko on noin 10&nbsp;000–1&nbsp;000&nbsp;000 yksilöä. Lajin kanta on elinvoimainen.

## Elinympäristö
Vuoritalekanan elinympäristöä ovat trooppiset ja subtrooppiset alavat metsät ja vuoristometsät.

## Lisääntyminen
Vuoritalekana rakentaa korkean pesäkummun kasveista ja naaras munii munansa tämän kummun sisään. Munat hautuvat lahoavien kasvien lämmössä. Laji käyttää myös helttatalekanan (*Aepypodius arfakianus*) pesäkumpua tämän päätettyä pesimisensä.

## Lähteet
* CAT.INIST.
* [Pesintä](http://www.bioone.org/perlserv/?request=get-abstract&doi=10.1650%2F0010-5422(2002)104%5B0395%3ASOIMSB%5D2.0.CO%3B2)

### Viitteet
Sanctuary

**Sanctuary** voi tarkoittaa seuraavia asioita:

* Sanctuary Records, brittiläinen levy-yhtiö
* ”Sanctuary”, Iron Maidenin singlekappale vuoden 1980 albumilta *Iron Maiden*
* Sanctuary, vuonna 1985 perustettu yhdysvaltalainen metalliyhtye
* *[[Sanctuary (televisiosarja)|Sanctuary]]*, vuonna 2008 alkanut webisode ja televisiosarja.
Runebergin lähde

**Runebergin lähde** on Ruovedellä sijaitseva lähde, joka sijaitsee luonnonsuojelualueella. Alueella kasvaa monta harvinaista kasvia. J. L. Runeberg asui Ruovedellä kotiopettajana ja istuskeli joskus lähteen reunalla haaveilemassa. Siellä hän kirjoitti *[[Lähteellä]]*-laulun alkuperäiset ruotsinkieliset sanat Lähteen kautta kulkee Runeberginpolku laivarannasta Haapasaaren Lomakylään. Ruovedentieltä lähteelle pääsee Runebergintietä.

## Aiheesta muualla
* Runebergin lähde 
* Kartta 
* Runeberg Ruovedellä 100 vuotta sitten, Aamulehti, 05.07.1925, nro 150, s. 6, Kansalliskirjaston digitaaliset aineistot
Fred Hansen

**Fred Hansen** (29. joulukuuta 1940, Cuero, Texas) on entinen yhdysvaltalainen seiväshyppääjä ja olympiavoittaja.

Fred Hansen ylitti vuonna 1961 terässeipäällä tuloksen 457. Vuonna 1963 hän hyppäsi lasikuituseipäällä tuloksen 490, jolla hän oli sen vuoden maailmantilastossa jaetulla kymmenennellä sijalla. Kesällä 1964 hän paransi kahdesti maailmanennätystä. Yhdysvaltain ja Neuvostoliiton maaottelussa  25. heinäkuuta hän hyppäsi lähes kaksi vuotta kestävän ennätyksen 528. Tokion 1964 olympialaisten yhdeksän tuntia kestäneessä kisassa Hansen ylitti 510 ja voitti kultamitalin ensimmäisenä lasikuituaikakauden seiväshyppääjänä. Hän päätti seiväshyppyuransa siihen.

Ammatiltaan Fred Hansen on hammaslääkäri.

## Saavutuksia
* Olympiakultaa Tokiossa 1964 (tulos 510)

## Maailmanennätykset
* 523 San Diegossa 13. kesäkuuta 1964
* 528 Los Angelesissa 25. heinäkuuta 1964

## Lähteet
*
* 
* 

### Viitteet
Oulun asemakeskus

**Oulun asemakeskus** on Ouluun rautatieaseman alueelle suunniteltu matka- ja kauppakeskus. Keskuksen rakentamisen piti alkaa vuosina 2008–2009, mutta rakentamisen aloitus on viivästynyt.

## Alueen asemakaava ja kansalaiskeskustelu

Uutta asemakaavaa 3,2 hehtaarin kokoiselle alueelle haki maanomistaja VR-kiinteistöt. Kaupunki kaavoitti alueelle kaikkiaan runsaat 20&nbsp;000 kerrosneliötä, joista varsinaista liikennepalvelujen tilaa on noin kahdeksan prosenttia, loput yrityksille myytävää liike- ja toimistotilaa. Kerroksia kauppakeskukseen tulee kahdesta kuuteen. Alue oli Oulussa ensimmäinen kaavoitushanke jossa kaavan suunnitteluvaiheessa käytettiin hyväksi 3D-virtuaalimallia.

Ympäristöministeriö, VR-Yhtymä Oy, Museovirasto, Ratahallintokeskus, Valtion kiinteistölaitos ja Metsäntutkimuslaitos olivat vuonna 1998 tehneet menettelytapasopimuksen valtakunnallisesti merkittävien rautatie- ja asema-alueiden suojelusta, jossa Oulun asemanseudulta säilytettävän arvoisiksi listattiin ainoastaan asemarakennus ja entinen asemaravintolarakennus. Kaava noudatti tätä sopimusta, vaikka asemakaavaa varten laaditun rakennushistoria selvityksessä lähes kaikki alueen rakennukset todettiin yhtä arvokkaiksi. Oulun asema-alueella on kymmenkunta rakennusta, joista vanhimmat ovat 1800-luvulta. 

Kaavaluonnos sai aikaan runsaasti keskustelua oululaisessa mediassa. Keskustelussa nousi päällimmäisiksi asioiksi vanhojen rakennusten suojelu ja kaavamuutos alueen suppea tarkastelu. Purettavien rakennusten, erityisesti sodanaikaisen sirpalesuojatun vara-aseman, kivikukon, ja punatiilisen VR:n entisen toimistorakennuksen säilytystarpeesta keskusteltiin vilkkaasti. Lisäksi keskustelussa nousi esille rautatie- linja-autoasemien välisen yhteyden parantaminen: hanke ei toteuta pitkään vireillä ollutta ajatusta yhdistää rautatieaseman ja viereisen linja-autoaseman toimintoja saman katon alle.. Laajentamalla kaavamuutosaluetta radan toiselle puolelle oltaisiin voitu samalla ratkaista sekä joukkoliikenteen ongelmia että säilyttää aseman vanhat rakennukset. 

Kaupunginvaltuusto vahvisti asemakaavan elokuussa 2005. Korkein hallinto-oikeus hylkäsi kaavasta tehdyt valitukset kesäkuussa 2007. Muotovirheen vuoksi Pohjois-Pohjanmaan ympäristökeskus joutuu kuitenkin käsittelemään asemanseudun suojeluesityksen uudestaan: mikäli lausunto on suojelulle kielteinen hanke toteutuu, mikäli kielteinen, on koko asemakaava suunniteltava uudestaan.

## Kauppakeskus

Kauppakeskukseen sijoitetaan VR:n henkilöliikennepalveluiden lisäksi runsaasti kaupallista tilaa: erikoistavarakaupan liiketilaa, päivittäistavarakauppa, ravintoloita, hotelli ja toimistotilaa. Hanke on suunnitteluasteella ainakin vuoteen 2008. Hankkeesta on teetetty erilaisia visualisointeja ja virtuaalimalleja.

## Lähteet
* 
* .
* 
* 
* 
* 
* 

### Viitteet

## Aiheesta muualla
* CubiCasa.fi: Matkakeskuksen virtuaalimalli
Jeff Madsen

**Jeff Madsen** (s. 7. kesäkuuta 1985, Santa Monica) on yhdysvaltalainen pokeriammattilainen.

## Elämä
Madsen kasvoi Los Angelesissa. Hän asui kotona kunnes pääsi Kalifornian yliopistoon opiskelemaan elokuvatutkimusta. Collegessa Madsen pääsi pelaamaan ensi kerran no limit texas hold'emia. Hän oli tosin muutama vuosi aiemmin pelannut pokeria Chumash Casinolla. 

Vuonna 2006 Madsen pääsi osallistumaan myös ensi kertaa World Series of Pokeriin täytettyään 21 vuotta. WSOP:sta muodostui Madsenille menestyksekäs hänen voitettuaan kaksi turnausta. 21-vuotiaana ja viisi viikkoa vanhana hänestä tuli kaikkien aikojen nuorin WSOP-rannekkeen voittanut pelaaja (ennätyksen rikkoi seuraavana vuonna Steve Billirakis). Madsen valittiin myös WSOP:n vuoden pelaajaksi.

Keväällä 2007 Madsen oli kahdeksas WPT:n Bay 101 Shooting Stars -turnauksessa. Saman vuoden WSOP:ssa hän saavutti kaksi rahasijaa.

Madsen edustaa Full Tilt Poker -nettipokerihuonetta.

Elokuussa 2007 Madsenin pokeriuran turnauspalkkiot ylittivät 1,6 miljoonaa dollaria..

## WSOP-rannekkeet

## Lähteet

## Aiheesta muualla
*
*WPT-profiili
The Zeta Project

**The Zeta Project** on yhdysvaltalainen Warner Bros. Animationin tuottama animaatiosarja, joka on Batman of the Futuresta tehty spin-off sarja. Sen loi Robert Goodman ja pääosissa esiintyivät Diedrich Bader ja Julie Nathanson. Sarja palkittiin vuosina 2001 ja 2002 WIN-palkinnolla ja se sai myös kaksi Daytime Emmy ehdokkuutta vuosina 2002 ja 2003.

## Tarina
Sarja kertoo päähahmosta nimeltä Infiltration Unit Zeta, joka on hallituksen suunnittelema robotti, jonka tehtävänä on tuhota kohteensa ja myös esittää sitä hologrammisen projektorin avulla. Erään tehtävän aikana Zeta koki kriisin itsensä kanssa hyvyydestä ja elämän tärkeydestä, jonka myötä se ei enää halunnut tappaa ketään. Samalla Zeta karkasi hallituksen palveluksesta, jolloin se sai peräänsä NSA agentteja. Heitä johtaa agentti Bennett, mukanaan agentit Lee, West ja Rush. Karkumatkallaan Zeta kohtaa 15-vuotiaan karkulaistytön, Ro Rowenin, jonka kanssa Zeta etsii luojaansa tohtori Seligiä, todistaakseen olevansa muuttunut hyväksi ja toivoen saavansa vapauden.

## Päähahmot
***"Zee" Zeta** koko nimeltään Infiltration Unit Zeta, joka pitää hallussaan sille rakennettuja erikoisaseita ja työkaluja. Se kykenee luomaan hologrammin itsensä ympärille ja muuntamaan ääntään tullakseen keneksi tahansa. Zeta luotiin alun perin taistelemaan maata häiritseviä rikollisia vastaan, mutta jotain selittämätöntä tapahtui Zetan ohjelmoinnissa, jonka seurauksena se ei enää halua olla tappokone.

***Ro Rowen** on 15-vuotias tyttö, joka tutustui Zetaan tämän pelastettua hänet vihaisilta katurikollisilta. Myöhemmin Ro ryhtyy auttamaan Zetaa pakenemaan sitä jahtaavilta agenteilta ja etsimään sen luojan.

***Agentti Bennett** johtaa omaa NSA:n yksikköään Zetan etsimisessä. Hänen tavoitteensa on tuoda Zeta takaisin tukikohtaan uudelleen ohjelmoitavaksi ja laittaa se takaisin alkuperäiseen tehtäväänsä paljastamaan maan viholliset. Hän ei luota ollenkaan Zetan harmittomuuteen toisin kuin alaisensa.

***Agentti Lee** työskentelee Bennettin alaisuudessa parinaan Orin West, jonka kanssa hän yrittää napata Zetan kiinni.

***Agentti West** toimii agentti Leen parina NSA:lla napatakseen Zetan. West on kömpelö ja usein tunaroiva agentti, joka lisäksi ampuu aseillaan liian aikaisin. Hänen onnekseen parinsa Lee on mukana pelastamassa Westin kömpelöt ratkaisut. Hän on Leen ohella ainoat agentit, jotka uskovat Zetan olevan tosissaan harmiton.

*Agentti Rush
*Bucky
*tri. Selig
*Infiltration Unit 7

## Äänirooleissa

## Jaksoluettelo
**1. tuotantokausi (2001)**
#The Accomplice
#His Maker's Name
#Change Of Heart
#Remote Control
#The Next Gen
#Westbound
#Hicksburg
#Shadows
#Crime Waves
#Taffy Time
#Ro's Reunion
#Kid Genius
#Absolute Zero 

**2. tuotantokausi (2002)**
#Wired, Osa 1
#Wired, Osa 2
#Hunt in the Hub
#Ro's Gift
#Quality Time
#Resume Mission
#Lost and Found
#On the Wire
#Cabin Pressure
#The Wrong Morph
#Eye of the Storm
#The River Rising
#The Hologram Man

## Vastaanotto ja arvostelu
Wizard Magazine listasi vuonna 2001 The Zeta Projectin sijalle 73 laatimassaan kautta aikain sadan parhaan animaatiosarjan listalla.

## Lähteet

*TV.com: The Zeta Project 

### Viitteet
Blemmyit

**Blemmyit** (; ) olivat nubialainen paimentolaisheimo, joka mainitaan useaan otteeseen roomalaisten historioitsijoiden kirjoituksissa. Keisariajalla blemmyit tekivät usein ryöstöretkiä Rooman hallitsemaan Aegyptuksen provinssiin. 

Joissakin kuvitteellisissa kirjoituksissa blemmyitä kuvataan afrikkalaiseksi tai intialaiseksi ihmisheimoksi, jonka jäsenillä ei ollut päätä, vaan heidän kasvonsa olivat heidän rinnassaan. Roomalainen maantieteilijä Plinius vanhempi kertoo heimon olemassaolosta *[[Naturalis historia]]* -teoksessa. Ennen Pliniusta Herodotos kertoo itäisessä Libyassa elävän paimentolaisia alavalla ja hiekkaisella alueella. Tämän alueen länsipuoli taas on vuoristoista ja metsien peittämää aluetta, jossa asuu villipetoja. Herodotoksen mukaan alueella elää päättömiä miehiä (*akefaloi*). Keskiajalla ihmisiä peloteltiin väittämällä, että tällaisia heimoja asuu tuntemattomilla mailla, Heimoja käytettiin myös verukkeena huonolle valloitusmenestyksille tuntemattomilla mailla. 

## Lähteet

## Aiheesta muualla
Sastamala (pitäjä)

**Sastamalan pitäjä** eli **Saastamala** oli suuri Satakunnan historialliseen maakuntaan kuulunut pitäjä. Se lienee muodostunut jo 1200-luvulla. Sastamala-nimi esiintyi ensimmäisen kerran muodossa *Sastamall* eräässä kuningas Birger Maununpojan kirjeessä vuodelta 1300 tai 1303. Piispa Pentti Gregoriuksenpoika mainitsi Sastamalan itsenäisenä seurakuntana vuonna 1328.

Ennen Sastamalan kirkkopitäjää oli arkeologi Unto Salon mukaan olemassa kaksi rautakautista muinaispitäjää, Karkku ja "Tyrvää" (jälkimmäisen alkuperäisestä nimestä ei ole tietoa).

Keskiajalta lähtien Sastamala kuului 1300-luvulla syntyneeseen Kokemäenkartanon linnalääniin ja myöhemmin vuonna 1634 perustettuun Turun ja Porin lääniin. Vuonna 1412 Kokemäenkartanon lääni jaettiin kahteen kihlakuntaan, Ylä- ja Ala-Satakuntaan. Sastamala kuului Ylä-Satakuntaan. 

## Kirkkopitäjä
Sastamalan kirkkopitäjän seurakuntakirkkoon nykyisen Sastamalan kirkon paikalle vaelsi seurakuntaa Pohjanmaalta asti. Kirkkopitäjän keskuskirkot lienevät olleet erilaisia puisia kirkkoja ennen Sastamalassa vielä tänäkin päivänä seisovan harmaakivisen Sastamalan kirkon rakentamista 1500-luvulla. Kirkkopitäjä ulottui ”Näsijärvestä Pohjanlahteen ja nykyisen Vammalan seuduilta Pohjanmaan lakeuksien rajoille asti”. Siihen kuului myös koko pohjoinen Satakunta. 

Tästä kirkkopitäjästä  muodostuivat alueen myöhemmät seurakunnat. Muistona Sastamalan pitäjän vanhoista eräomistuksista on myös Pohjanlahden rannalla sijaitsevan Merikarvian ruotsinkielinen nimi Sastmola. Kirkollisesti Merikarvian ei kuitenkaan uskota koskaan kuuluneen Sastamalaan, sillä se oli jo keskiajalla osa Ulvilan kirkkopitäjää, josta se erotettiin itsenäiseksi seurakunnaksi vuonna 1639. Siikainen puolestaan erosi Merikarviasta omaksi seurakunnakseen vuonna 1861.

## Sastamalan hajoaminen ja uudelleen muodostuminen
Myöhemmin Sastamala hajosi kahteen osaan. Sastamalasta irtaantui ensimmäisenä Kyrön pitäjä (Hämeenkyröstä-Kankaanpäästä Kyröjoen suistoon Pohjanlahdelle ulottuva alue), keskuksenaan Hämeenkyrö. Ala-Sastamalan alueesta kehittyivät Tyrvää, Vammala, Kiikoinen ja Kiikka. 

Pietari Brahen aikoina 1600-luvun alkupuolella, jolloin seurakuntia pilkottiin yleisemminkin, Sastamalasta irtautui Ylä-Sastamala eli Mouhijärvi, joka oli jo jonkin aikaa ennen irtautumista ollut kappeliseurakuntana. Ylä-Sastamalasta muodostuivat sittemmin Mouhijärvi, Suodenniemi ja Lavia. Viimeisenä seurakunnallisesti itsenäistyi Suoniemi vuonna 1908 (kunta perustettiin jo 1868). Tyrväätä eli Kallialaa nimitettiin Ala-Sastamalaksi.

Vammala erosi itsenäiseksi kauppalaksi Tyrväästä vuonna 1915, mutta jäi seurakunnallisesti osaksi Tyrväätä. Karkku ja Tyrvää liitettiin Vammalaan (kaupunki vuoden 1965 alusta lukien) sekä Suoniemi silloiseen Nokian kauppalaan vuoden 1973 alussa. Vuonna 1993 Mouhijärvi siirtyi Turun ja Porin läänistä Hämeen lääniin. 

Uusi Sastamalan kaupunki syntyi vuoden 2009 alussa, kun Vammala, Mouhijärvi ja Äetsä yhdistyivät; Suodenniemi oli liitetty Vammalaan jo vuoden 2007 alussa. Lisäksi Kiikoinen yhdistettiin Sastamalaan vuoden 2013 alussa.

## Lähteet
Otto Finsch

**Friedrich Hermann Otto Finsch** (8. elokuuta 1839 Warmbrunn, Sleesia – 31. tammikuuta 1917 Braunschweig) oli saksalainen kansatieteilijä, luonnontutkija ja tutkimusretkeilijä.

Finsch matkusti 19-vuotiaana vuonna 1859 Bulgariaan lintutieteelliselle tutkimusmatkalle ja yksityisopettajaksi. Vapaa-ajallaan hän opiskeli luonnonhistoriaa ja julkaisi Bulgarian linnustoa käsittelevän kirjoituksen *Journal fur Ornithologie*-sarjassa. Hän sai apulaishoitajan viran Hollannin kansallisesta luonnonhistoriallisesta museosta Leidenissa. Vuonna 1864 hänestä tuli museonhoitaja Bremeniin. 1876 hän tutki yhdessä Alfred Edmund Brehmin kanssa Turkestania ja Luoteis-Kiinaa. Näihin aikoihin hän toimi myös Hermann Schlegelin apulaisena.

Finsch luopui virastaan 1878 voidakseen matkustella. Vaimonsa Josephinen kanssa hän vieraili Australiassa, Uudessa-Seelannissa, Polynesiassa ja Papua-Uudessa-Guineassa. 1882 hän palasi Saksaan. 1884 hän matkusti takaisin Uuteen-Guineaan Otto von Bismarckin Keisarillisena komissaarina ja neuvotteli alueen koillisosasta Saksan protektoraatin, johon kuuluivat myös Uusi-Britannia ja Uusi-Irlanti. Alue nimettiin Keisari Wilhelmin maaksi ja Bismarckinmereksi. Alueen pääkaupunki nimettiin Finschhafeniksi hänen kunniakseen. Finsch purjehti ensimmäisenä eurooppalaisena Sepikjokea, noin 50 kilometriä suistosta sisämaahan, ja hän nimesi joen *Kaiserin Augustaksi*.

Palattuaan Berliiniin Finsch toimi kaksi vuotta Uuden-Guinean komppanian neuvonantajana. 1898 hänet valittiin Leidenin valtionmuseon lintukokoelmien hoitajaksi. 1904 hän sai viran Braunschweigin kunnallisen museon kansatieteellisen osaston johtajana.

Finsch nimesi useita lintulajeja, kuten ruskosirppinokan (*Epimachus meyeri*) Adolf Bernard Meyerin kunniaksi. Finschin kunniaksi on nimetty muutama papukaijalaji: lila-amatsoni (*Amazona finschi*) ja harmaapääkaija (*Psittacula finschii*).

## Lähteet
Adolf Bernard Meyer

**Adolf Bernard Meyer** (11. lokakuuta 1840 Hampuri – 5. helmikuuta 1911 Berliini) oli saksalainen antropologi ja lintutieteilijä.

Meyer oli Dresdenin antropologian ja kansatieteen museon professori. Hän matkusteli Indonesiassa, Filippiineillä ja Papua-Uudessa-Guineassa, ja kuvaili tieteelle useita uusia lintulajeja, kuten vuoritalekanan. Hän tutki myös kädellisiä. Hänen kunniakseen on nimetty ruskosirppinokka (*Epimachus meyeri*).

## Julkaisuja
* *Abbildungen von Vogel-Skeletten (1879)*.
* *Album of Filipino-Types II: Northern Luzon: Negritos, Tinguians, Banaos, Guina-ans, Silipanos, Calingas, Apayaos, Kiangans, Igorrots and Ilocanos*. 1891.
* *Album of Filipino-Types III: Negritos, Manguianes, Bagobos*. - Stengel & Co. Dresden, 1904.

## Lähteet
* Beautiful Birds 
* Meyerin ottama valokuva Filippiineiltä
* ALBUM OF FILIPINO-TYPES III: NEGRITOS, MANGUIANES, BAGOBOS
Minamitori-shima

**Minamitori-shima** (, ) on Japanille kuuluva korallisaari luoteisella Tyynellämerellä. Saaren pinta-ala on 1,2 neliökilometriä ja se kuuluu Ogasawara-saariin. Hallinnollisesti saari on osa Tokioa.

## Ilmasto

## Lähteet

## Aiheesta muualla
Agadirin maanjäristys

**Agadirin maanjäristys** sattui Marokossa 29. helmikuuta 1960 kello 23:40 paikallista aikaa. Maanjäristys sattui eteläistä Marokkoa ja Agadirin kaupunki tuhoutui. Agadirin maanjäristys oli Marokon tuhoisin järistys koskaan. Maanjäristyksen tarkkoja uhrimääriä ei tiedetä, mutta arviolta siinä kuoli noin 12&nbsp;000 ihmistä ja 12&nbsp;000 loukkaantui. 

## Lähteet
Phil Rizzuto

**Philip Francis (Phil) Rizzuto** (25. syyskuuta 1917 – 14. elokuuta 2007) oli yhdysvaltalainen Major League Baseball -pelaaja ja urheiluselostaja. Hän syntyi Brooklynissä, New Yorkissa, ja pelasi New York Yankeesille vuosina 1941–1942 ja 1946–1956. Uran keskeytti tilapäisesti palvelu Yhdysvaltain laivastossa toisessa maailmansodassa. Hän tuli myöhemmällä urallaan tunnetuksi televisiosta ja radiosta, ja hänelle myönnettiin muun muassa Babe Ruth -palkinto 1951 sekä vuonna 1994 paikka Baseball Hall of Famesta. Vuonna 1950 hän oli American Leaguen "Most Valuable Player".

Useat lähteet antavat Rizzuton syntymäajankohdaksi vuoden 1918, mutta hän on tunnustanut muunnelleensa totuutta iästään uransa alkuvaiheina, mikä antaa oikeaksi syntymäajaksi päivämäärän 25. syyskuuta 1917.

Rizzuto menehtyi 14. elokuuta 2007 kärsittyään viimeisinä vuosinaan huomattavan heikosta terveydestä. Hän eli hoitokodissa New Jerseyn West Orangessa.

## Lähteet
Lisa Edelstein

**Lisa Edelstein** (s. 21. toukokuuta 1966 Boston, Massachusetts) on yhdysvaltalainen näyttelijä. Hän on näytellyt muun muassa televisiosarjassa *[[House (televisiosarja)|House]]*, josta hän sai vuonna 2005 Satellite-palkinnon.

Edelstein aloitti ammattinäyttelijänä opiskeluaikoinaan New Yorkin yliopiston Tisch School of the Arts -taidekoulussa. Hän näytteli lukuisissa pikku teattereissa useissa eri produktioissa sekä käsikirjoitti ja sävelsi aids-aiheisen musikaalin *Positive Me*, jossa hän myös itse esiintyi. 

Edward Nortonin ohjaamassa elokuvassa *[[Usko koetuksella]]* (*Keeping the Faith*) Edelstein näytteli Ben Stillerin aerobicia harrastavaa tyttöystävää. Muita elokuvia joissa hän on esiintynyt ovat muun muassa *[[Mitä nainen haluaa]]*, *[[Isi hoitaa]]*, *[[Elämä on ihanaa]]*, *[[Mrs. Harris]]*, *[[Fathers and Sons]]*, *[[Petollinen suunnitelma]]* (*Susan’s Plan*), *[[Menetyksen tuska]]* (*I’m Losing You*), *[[Donut Holes]]* ja *[[Grilled]]*.

Edelstein on näytellyt televisiosarjoissa mitä erilaisimmissa rooleissa. Hän on näytellyt ilotyttöä *[[West Wing]]issä* ja James LeGrosin transsukupuolista poikaystävää *[[Ally McBeal]]issa* ja vieraillut monissa muissakin televisiosarjoissa, kuten *[[Oikeus ja kohtuus]]*, *[[Frasier]]*, *[[Teho-osasto (televisiosarja)|Teho-osasto]]* ja *[[Ilman johtolankaa]]*.

Mika Kaurismäen elokuvassa *[[LA Without a Map]]* (1998) hän näytteli Sandran roolia.

Edelstein seurusteli jonkin aikaa suomalaisen joogaopettaja Petri Räisäsen kanssa, mutta he erosivat vuonna 2008.

## Filmografia
### Elokuvat

### Televisiosarjat

### Ääninäyttely videopeleissä

## Lähteet
Yasuji Miyazaki

**Yasuji Miyazaki** (; 15. lokakuuta 1916 – 30. joulukuuta 1989)  oli japanilainen uimari ja olympiavoittaja

Miyazaki voitti 15-vuotiaana Los Angelesin olympiakisoissa vuonna 1932 kaksi kultamitalia. Hän ui 100 metrin vapaauinnin välierässä olympiaennätyksen 58,0 ja voitti finaalissa ajallaan 58,2 maanmiehensä Tatsugo Kawaishin 0,4 sekunnilla. Toisen kultamitalin Miyazaki sai 4&nbsp;x&nbsp;200 metrin vapaauintiviestissä, jossa Japani ui maailmanennätyksen 8.58,4. Miyazaki ui viestin ensimmäisen osuuden.

Miyazaki valittiin International Swimming Hall of Fameen 1981.

## Saavutukset

* Olympiakultaa 100 metrin vapaauinnissa Los Angelesissa 1932 (aika 58,2)
* Olympiakultaa 4&nbsp;x&nbsp;200 metrin vapaauintiviestissä Los Angelesissa 1932 (aika 8.58,4 ME)

## Lähteet

* 

### Viitteet

## Aiheesta muualla
* International Swimming Hall of Fame: Yasuji Miyazaki
Yoshiyuki Tsuruta

**Yoshiyuki Tsuruta** (; 1. marraskuuta 1903 – 24. heinäkuuta 1986)  oli japanilainen uimari ja olympiavoittaja.

Tsuruta oli ensimmäinen japanilainen uinnin olympiavoittaja. Hän voitti 200 metrin rintauinnin olympiakultaa kahdesti. Amsterdamin 1928 kisoissa hän ui olympiaennätyksen 2.48,8 ja voitti Saksan Erich Rademacherin 1,8 sekunnilla. Los Angelesin 1932 kisoissa Tsuruta ui välierässä ajan 2.45,4 ja hävisi maanmiehelleen Reizo Koikelle. Finaalissa Tsuruta ui uudelleen saman ajan ja se riitti voittoon.

Tsuruta valittiin International Swimming Hall of Fameen 1968.

## Saavutukset

* Olympiakultaa 200 metrin rintauinnissa Amsterdamissa 1928 (aika 2.48,8)
* Olympiakultaa 200 metrin rintauinnissa Los Angelesissa 1932 (aika 2.45,4)

## Lähteet
* 

### Viitteet

## Aiheesta muualla
* International Swimming Hall of Fame: Yoshiyuki Tsuruta
Kusuo Kitamura

**Kusuo Kitamura** (; 9. lokakuuta 1917 – 6. kesäkuuta 1996)  oli japanilainen uimari ja olympiavoittaja

Kitamura voitti 14-vuotiaana Los Angelesin 1932 olympiakisoissa 1500 metrin vapaauinnin kultamitalin. Hän on yhä nuorin miesten uinnin olympiavoittaja.

Kitamura valittiin International Swimming Hall of Fameen 1965.

## Saavutukset

* Olympiakultaa 1&nbsp;500 metrin vapaauinnissa Los Angelesissa 1932 (aika 19.12,4)

## Lähteet
* 

### Viitteet

## Aiheesta muualla
* International Swimming Hall of Fame: Kusuo Kitamura
Juovavaanija

**Juovavaanija** (*Aplocheilus lineatus* vanh. *Haplochilus lineatus*) on pitkänomainen, Intiasta kotoisin oleva vanhanmaailman killeihin kuuluva kala, joka oli aikaisemmalta nimeltään juovasukkulakala. Myös afrikkalaista kiilavaanijaa (*Epiplatys dageti*) on kutsuttu juovavaanijaksi tai juovavaanijakalaksi.

## Koko ja ulkonäkö
Juovavaanija kasvaa noin kymmenen senttiä pitkäksi. Se on vartaloltaan pitkulainen. Erilaisia värimuotoja on muutamia, joissa on enemmän tai vähemmän selvät raidat ja vihreän tai kullan sävyinen väritys.

## Alkuperä
Juovavaanija on kotoisin Etelä- ja Keski-Intiasta.

## Käyttäytyminen ja lisääntyminen
Jos juovavaanijoiden halutaan lisääntyvän akvaariossa, yhtä koirasta kohti pidetään vähintään kaksi naarasta. Kutuakvaarion pintaa pitää peittää kelluvien kasvien tiheikkö, johon kalat kutevat. Mätimunat kuoriutuvat 12–14 päivässä.

## Vesiolot ja ravinto
Juovavaanijalle sopivan veden pH on 6–7,5, dH < 15, lämpötila 22–30&nbsp;°C.

## Lähteet

## Aiheesta muualla
*
Fight Club (kirja)

**Fight Club** on Chuck Palahniukin ensimmäinen julkaistu romaani vuodelta 1996. Elokuvaversion ohjasi vuonna 1999 David Fincher.

## Juoni

Kirja kertoo nimettömästä kertojasta, joka vihaa elämäänsä ja työtään autoja valmistavassa yhtiössä. Tyytymättömyys ja jatkuvat työmatkat eri aikavyöhykkeille aiheuttavat hänelle unettomuutta, johon ei tunnu auttavan muu kuin tukiryhmissä käyminen. Vaikkei hänellä mitään ryhmien käsitteleviä sairauksia olekaan, kertoja saa rauhassa käydä niissä, kunnes toinen hänen kaltaisensa "turisti", Marla Singer, ilmaantuu pilaamaan tunnelman. Hieman myöhemmin hän tapaa Tyler Durdenin, joka suostuu majoittamaan kertojan kotiinsa sen jälkeen, kun hänen oma asuntonsa tuhoutuu räjähdyksessä. Tyler pyytää vastapalvelukseksi ainoastaan, että kertoja löisi häntä niin kovaa kuin pystyy. Molempien huomattua saavansa suurta nautintoa tappelemisesta he yhdessä perustavat Fight Clubin (tappelukerhon), jossa tavalliset työssä käyvät miehet illalla hakkaavat toisiaan ilman kenkiä, ilman solmioita ja ilman paitoja. 

## Henkilöt
### Kertoja
Kertoja on nimeämättä jätetty mies, jonka näkökulmasta tarinan tapahtumat koetaan. Hän kärsii unettomuudesta, johon ei tunnu auttavan muu kuin erilaisissa tukiryhmissä käyminen.

### Tyler Durden
Tyler on nihilisti ja kulutusyhteiskunnan vastustaja. Hän työskentelee öisin ja aiheuttaa työnantajilleen jatkuvasti vaikeuksia. Hän on myös toinen fight clubin, tappelukerhon, perustajista. 

### Marla Singer
Nainen, jonka kertoja tapaa käydessään tukiryhmissä, ja joka estää häntä nauttimasta niistä samalla tavalla kuin ennen. Myöhemmin Marlasta tulee Tylerin rakastajatar.

### Robert "Bob" Paulson
Kertoja tapaa Robertin kivessyöpäryhmässä. Hän on entinen kehonrakentaja, joka sairastui steroidien takia kivessyöpään. Bob osallistuu myös tappelukerhoihin.

## Lähteet
Crash! Boom! Bang!

**Crash! Boom! Bang!** on ruotsalaisen pop-yhtye Roxetten kuudes albumi. Se julkaistiin vuonna 1994. Albumin tunnetuimpia kappaleita ovat ”Sleeping In My Car” sekä nimikappale ”Crash! Boom! Bang!”.

Albumin kappaleita on nauhoitettu EMI:n studiossa Tukholmassa, Mayfair Studioissa Lontoossa, Capri Digital Studioissa Isola Di Caprissa Italiassa sekä Tits & Ass Studiossa Halmstadissa.

## Kappaleet

## Muusikot

* Marie Fredriksson – laulu, taustalaulu
* Per Gessle – laulu, taustalaulu, sähkökitara, akustinen kitara, dobro, huuliharppu
* Pelle Alsing – rummut, perkussiot
* Vicki Benckert – taustalaulu
* Andres Herrlin – bassokitara 
* Jonas Isacsson – sähkökitara, akustinen kitara, mandoliini
* Christer Jansson – rummut, perkussiot
* Jalle Lorensson – huuliharppu

* Janne Oldaeus – sähkökitara
* M. P. Persson – sähkökitara, mandoliini
* Mats Persson – rummut, perkussiot
* Pelle Sirén – sähkökitara, akustinen kitara
* Alar Suurna – rummut, perkussiot
* Nicki Wallin – rummut, perkussiot
* Clarence Öfwerman – kosketinsoittimet
* Staffan Öfwerman – taustalaulu

## Arvostelut
* Allmusic: 
* Entertainment Weekly: C+
* Los Angeles Times: 

## Lähteet
Masanori Yusa

**Masanori Yusa** (遊佐正憲 *Yusa Masanori*, 8. tammikuuta 1915 – 8. maaliskuuta 1975)  oli japanilainen uimari ja olympiavoittaja.

Yusa voitti kultamitalin Japanin viestijoukkueen toisen osuuden uimarina Los Angelesin 1932 olympiakisojen 4&nbsp;x&nbsp;200 metrin vapaauintiviestissä ja ensimmäisen osuuden uimarina Berliinin 1936 olympiakisojen samassa lajissa. Kummallakin kerralla Japanin joukkue ui maailmanennätyksen, jota se paransi kisojen välilläkin. Berliinin kisoissa Yusa sijoittui 100 metrin vapaauinnissa hopealle. Hän sivusi välierässä maanmiehensä Masaharu Taguchin alkuerässä uimaa olympiaennätystä 57,5, mutta finaalin voitti selvästi Unkarin Ferenc Csik.

## Saavutukset
* Olympiakultaa 4&nbsp;x&nbsp;200 metrin vapaauinnissa Los Angelesissa 1932 (aika 8.58,4 ME)
* Olympiakultaa 4&nbsp;x&nbsp;200 metrin vapaauinnissa Berliinissä 1936 (aika 8.51,5 ME)
* Olympiahopeaa 100 metrin vapaauinnissa Berliinissä 1936 (aika 57,9)

## Lähteet
* 

### Viitteet
Nettineutraliteetti

**Nettineutraliteetti** (engl. *net neutrality*) eli **verkkoneutraliteetti** eli **tietoverkon tasa-arvoisuus** on termi, jota käytetään internet-palveluntarjoajia koskevan säätelyn yhteydessä. Termin täsmällinen määritelmä vaihtelee, mutta useimmiten tärkeimpänä periaatteena on, että internet-palveluntarjoajien pitää käsitellä kaikkea verkkoliikennettä samanarvoisesti.

Verkon neutraalius on ollut historiallisesti tarkasteltuna eräänlainen selviö, mutta 2000-luvun aikana erityisesti Yhdysvalloissa verkon neutraaliuden kannattajat ovat kokeneet uhkaksi sen, että internet-palveluntarjoajat alkavat käyttää valtaansa verkkoliikenteen hallintaan, esimerkiksi tarjoamalla hyvän toiminnallisuuden omistamilleen verkkopalveluille ja heikomman toiminnallisuuden kilpailijoiden palveluille. Tähän on suurena vaikuttimena se, että suuret internet-palveluntarjoajat ovat osa viestintä- ja viihdepalvelujen yhtymiä. Useimpien määritelmien mukaan on tehtävä ero palvelutarjoajien suhteen tehtävälle painotukselle ja protokollatasolla tapahtuvalle painotukselle (Quality of Service). Edeltävä on nähty haitallisena asiana (esimerkiksi puhelinoperaattorille, joka tarjoaa muiden palveluiden ohella Internet-puhelinpalvelua, ei tulisi antaa omassa verkossaan etusijaa omille palveluilleen muiden operaattorien kustannuksella), kun taas jälkimmäinen on koettu tarpeelliseksi (mikäli palveluntarjoaja kokee tarpeelliseksi madaltaa kaikkien tiettyä protokollaa käyttävien vertaisverkkojen prioriteettia ja korottaa kaikkien tiettyä protokollaa käyttävien videopalvelujen prioriteettia, tämä ei ole haitallista mikäli se ei koske tiettyä nimenomaista palvelua, vaan kaikkia samaa protokollaa koskevia palveluita).

EU:ssa nettineutraliteetti on turvattu asetuksella.

## Lähteet

## Aiheesta muualla
*Nettineutraliteetti vaarassa, ja vastustussivu yllättäen nurin – FBI:tä pyydetty selvittämään onko kyseessä vain "ikävä sattuma" Tivi.fi. 2.6.2017
*Netin tasavertaisuus on uhattuna Suomessakin – EU:lta luvassa ratkaisuja Yle.fi. 27.2.2015
*Nettineutraliteetti Electronic Frontier Finland ry
Masaru Furukawa

**Masaru Furukawa** (; 6. tammikuuta 1936 – 21. marraskuuta 1993)  oli japanilainen uimari ja olympiavoittaja

Furukawa hallitsi rintauintia 1950-luvun puolivälissä, kun perhosuinti oli erotettu siitä omaksi lajikseen. Hän ui useita maailmanennätyksiä ja voitti kultaa 200 metrin rintauinnissa Melbournen 1956 olympiakisoissa. Furukawa ui suurimman osan matkasta veden alla mutta vuoden 1956 jälkeen sääntöjä muutettiin ja pitkät sukellukset kiellettiin. Päätös lopetti Furukawan valtakauden, ja ennätyslistoille alettiin kirjata uusien sääntöjen mukaisia tuloksia. Vasta vuonna 1961 Yhdysvaltain Chet Jastremski ui Furukawan aikoja nopeammat viralliset maailmanennätykset 100:n ja 200 metrin rintauinnissa.

Furukawa valittiin International Swimming Hall of Fameen 1981.

## Saavutukset

* Olympiakultaa 200 metrin rintauinnissa Melbournessa 1956 (aika 2.34,7)

## Lähteet

* 

### Viitteet

## Aiheesta muualla
* International Swimming Hall of Fame: Masaru Furukawa
Sara Ramírez

**Sara Ramírez** (s. 31. elokuuta 1975 Mazatlán, Sinaloa, Meksiko) on meksikolais-yhdysvaltalainen näyttelijä ja laulaja. Hän on näytellyt tohtori Callie Torresia sairaalamaailmaan sijoittuvassa draamasarjassa *[[Greyn anatomia]]*. 

Ramírezin ollessa kahdeksanvuotias hänen vanhempansa erosivat ja hän muutti äitinsä kanssa San Diegoon,  Kaliforniaan. Valmistuttuaan San Diego School of Creative and Performing Artsista hän meni New Yorkin Juilliard Schooliin, jossa hän kehitti taitojaan alttolaulajana.

Ramírez teki ensiesiintymisensä Broadwaylla, jossa hän näytteli Wahzinakia Paul Simonin ja Derek Walcottin näytelmässä *[[The Capeman]]* vuonna 1998. Muita musikaaleja, joissa hän on esiintynyt, ovat olleet muun muassa *A Class Act* ja *Dreamgirls*, molemmat vuodelta 2001.

Ramírez liittyi ABC:n *Greyn anatomian* näyttelijäkaartiin sarjan toisella tuotantokaudella tohtori Callie Torresina. Sarjan kolmannella kaudella hänen hahmostaan tehtiin vakituinen. Eräässä *[[The Oprah Winfrey Show|The Oprah Winfrey Show’n]]* *Greyn anatomiaan* keskittyneessä jaksossa Ramírez paljasti ABC:n pitäneen hänen esiintymisestään *[[Spamalot]]*-musikaalissa ja tarjonneen hänelle roolia mihin tahansa hänen haluamaansa ABC:n sarjaan. Ramírez valitsi *Greyn anatomian*, koska piti sarjasta. Vuosina 2021–2022 Ramírez nähtiin *[[And Just Like That...]]* -sarjassa.

Ramírez on biseksuaali ja muunsukupuolinen.

## Lähteet

## Aiheesta muualla
* Viralliset sivut 
*
Chris Warren jr.

**Christopher King Oneal Warren Jr.** (s. 15. tammikuuta 1990 Indianapolis, Indiana, Yhdysvallat) on yhdysvaltalainen näyttelijä. Hän on näytellyt muun muassa elokuvan *[[High School Musical]]* Zekenä mutta myös saippuasarjassa *[[Kauniit ja rohkeat]]*.

## Aiheesta muualla
*
Andie MacDowell

**Rosalie Anderson ”Andie” MacDowell** (s. 21. huhtikuuta 1958 Gaffney, Etelä-Carolina) on yhdysvaltalainen näyttelijä.

## Ura

MacDowell aloitti uransa mallina. Hän työskenteli muun muassa Calvin Kleinille, ja hän on toiminut vuodesta 1986 alkaen kosmetiikkayritys L’Oréalin edustajana.

Elokuvanäyttelijänä MacDowell oli uransa huipulla 1990-luvun alkupuolella. Hänen tunnetuimpia elokuviaan ovat muun muassa *[[Seksiä, valheita ja videonauhaa]]* (1989), *[[Green Card (elokuva)|Green Card]]* (1990), *[[Hudson Hawk – varkaista parhain]]* (1991), *[[Päiväni murmelina]]* (1993), *[[Short cuts – oikopolkuja]]* (1993), *[[Bad Girls – naiset satulassa]]* (1994), *[[Neljät häät ja yhdet hautajaiset]]* (1994), *[[Sodan kukat]]* (2000) ja *[[Talo Dublinissa]]* (2005).

MacDowell on näytellyt myös televisiosarjoissa, kuten Hallmark Channelin *Cedar Cove* ja Netflixin *Maid*.

## Yksityiselämä

MacDowell on ollut kaksi kertaa naimisissa. Ensimmäisestä liitostaan Paul Qualleyn kanssa (1986–1999) hänellä on kolme lasta: poika sekä näyttelijätyttäret Rainey Qualley ja Margaret Qualley. Avioliitto Rhett Hartzogin kanssa kesti vuodet 2001–2004.

## Filmografia

* ** (1984)
* *[[St. Elmo’s Fire]]* (1985)
* *[[Seksiä, valheita ja videonauhaa]]* (1989)
* *[[Green Card (elokuva)|Green Card]]* (1990)
* *[[Hudson Hawk – varkaista parhain]]* (1991)
* *[[Kauneuden kohde]]* (1991)
* *[[The Player]]* (1992)
* *[[Päiväni murmelina]]* (1993)
* *[[Short Cuts – oikopolkuja]]* (1993)
* *[[Neljät häät ja yhdet hautajaiset]]* (1994)
* *[[Bad Girls – naiset satulassa]]* (*Bad Girls*, 1994)
* *[[Oman elämänsä sankarit]]* (*Unstrung Heroes*, 1995)
* *[[Mikael (elokuva)|Mikael]]* (*Michael*, 1996)
* *[[Minusta on moneksi]]* (*Multiplicity*, 1996)
* *[[Muppetit avaruudesta]]* (*Muppets from Space*, 1999)
* *[[Väkivallan loppu]]* (*The End of Violence*, 1997)
* *[[Sodan kukat]]* (2000)
* *[[Surullisten sinkkujen seura]]* (2001)
* *[[Viimeinen illallinen]]*  (*Dinner with Friends*, 2001)
* *[[Beauty Shop]]*  (2005)
* *[[Talo Dublinissa]]* (2005)
* *[[Tallipihan bilehileet]]* (2006)
* *[[Intervention]]* (2007)
* *[[Inconceivable]]* (2008)
* *[[Isäni kuusi vaimoa]]* (*The Six Wives of Henry Lefay*, 2009)
* *[[The Front (vuoden 2010 elokuva)|The Front]]* (2010)
* *[[At Risk]] (2010) 
* *As Good as Dead* (2010)
* *The 5th Quarter* (2010)
* *Happiness Runs* (2010)
* *Daydream Nation* (2010)
* *Monte Carlo* (2011)
* *Footloose* (2011)
* *Mighty Fine* (2012)
* *Breaking at the Edge* (2013)
* *Magic Mike XXL* (2015)
* *Love After Love* (2017)
* *Only the Brave* (2017)
* *Christmas Inheritance* (2017)
* *Paper Year* (2018)
* *Loppuhuipennus* (2019)
* *Ready or Not* (2019)
* *The Last Laugh* (2019)
* *No Man’s Land* (2021)
* *Good Girl Jane* (2022)
* *Along for the Ride* (2022)
* *The Other Zoey* (2023)
* *My Happy Ending* (2023)
* *Red Right Hand* (2024)
* *Goodrich* (2024)
* *A Sudden Case of Christmas'' (2024)

## Lähteet

## Aiheesta muualla

* Andie MacDowell NNDB:ssä
Kiilavaanija

**Kiilavaanija** (*Epiplatys dageti dageti*, entinen juovavaanijakala) on pitkänomainen, Afrikasta kotoisin oleva *[[Nothobranchiidae]]*-heimon hammaskarppikala.

## Koko ja ulkonäkö
Kiilavaanija kasvaa noin kuusi senttiä pitkäksi. Se on vartaloltaan pitkulainen, voimakkaan pystyraitainen. Raidat eivät ulotu selkään asti.

## Alkuperä
Kiilavaanija on kotoisin Länsi-Afrikasta: Liberiasta ja Ghanasta. Kaupoissa myytävät Kiilavaanijat ovat kasvatettuja eivätkä luonnosta pyydystettyjä.

## Käyttäytyminen ja lisääntyminen
Kiilavaanija on pieni ja vilkas petokala.

## Vesiolot ja ravinto
Kiilavaanija on peto, ja syö lihapitoista ruokaa , johon voi kuulua myös hiutaleita.
Lämpötilaksi suositellaan 20–23&nbsp;°C, pH:ksi 6–7 ja kovuudeksi dGH 4.0 - 12.0 N.

## Lähteet

## Aiheesta muualla
*Greater Seattle Aquarium Society  (myös valokuvia)
Special D.

**Special D.** (oikealta nimeltään **Dennis Horstmann**, s. 16. syyskuuta 1980, Hampuri) on saksalainen DJ sekä dancemusiikkia tekevä artisti. Hän on suosittu erityisesti Alankomaissa, missä hän voitti "Best Dance International" -palkinnon. Hän on myös suosittu Pohjois-Amerikassa.

Hänen tunnetuin kappaleensa on "Come With Me", jonka sijoitus Britannian singlelistalla oli 6.

## Diskografia
### Albumit
* Reckless (2004)

### Singlet
* Come With Me (2002)
* Home Alone (2003)
* Nothing I Won't Do (2004)
* You (2004)
* Here I Am (2005)

### Remixit
* Future Trance United - Face 2 Face (Special D. Remix) (2003)
* Stacccato - Move Your Body (Special D Rmx) (2003)
* RedWing - My Heart Is Calling (Special D. Remix) (2003)
* Groove Coverage - The End (Special D Remix) (2003)
* Rocco - Generation Of Love (Special D. Remix) (2003)
* SveN-R-G vs. Bass-T - The Sign (Remixes)(Special D. Rmx) (2003)
* Jan Wayne meets Danielle - 1,2,3 (Keep The Spirit Alive) (Special D. Remix) (2003)
* Master Blaster - How Old R U (Special D. Remix) (2003)
* Future Trance United pres. Second Spring - Irresistible (Special D. Remix) (2004)
* Brooklyn Bounce - Crazy (Special D. Remix) (2004)
* Miraluna - One Day (Special D. Remix) (2004)
* Groove Coverage - Runaway (Special D. Remix) (2004)
* Mandy & Randy - B-B-Baby (Kiss Me And Repeat) (Special D. Remix) (2005)
* Special D.igga & Todd. D.igga Present The Gravediggaz - Nightmare On Reeperbahn (Special Horstmann Extended Mix) (2005)
* Acardipane vs. Balloon - Go West (Special D. Remix) (2006)
* Bangbros - Yeah Yeah Yeah 2007 (Special D. Remix) (2007)
* Re-Flex - Lui 2007 (Special D. & Mike Brings Remix) (2007)
* Bounce Brothers - Bes Tebja (Special D. Remix) (2007)

## Aiheesta muualla
* Special D. - Virallinen Kotisivu
* Special D. - MySpace
* Special D. - Discogs
Fortissimo

**Fortissimo** on Hurriganesin yhdeksäs albumi, joka julkaistiin vuonna 1981.
Janne Louhivuori korvasi levyllä kitaristina bändistä erotetun Albert Järvisen. Louhivuori tuli mukaan yhtyeeseen siinä vaiheessa, kun albumia oli jo alettu suunnitella ja joitain kappaleita säveltää sekä harjoitella Järvisen kanssa.

Albumi on äänitetty Polar Studioilla Tukholmassa Leif Masesin toimiessa äänittäjänä.

Albumista on myönnetty kultalevy vuonna 1982, ja sitä on myyty Musiikkituottajien tilaston mukaan 29 085 kpl.

## Kappaleet
**A-puoli**
# 
# 
# 
# 
# 
# 

**B-puoli**
# 
# 
# 
# 
# 
# 

## Kokoonpano
* Remu Aaltonen – rummut, laulu, tuottaja
* Cisse Häkkinen – basso, laulu, tuottaja
* Janne Louhivuori – kitara, tuottaja

### Vierailijat
* Ola Kyllönen – kosketinsoittimet
* Pave Maijanen – rytmikitara, taustalaulu

### Tuotanto
* Leif Mases – tuottaja, äänittäjä, miksaaja
* Pave Maijanen – tuottaja
* Ola Kyllönen – tuottaja
* Henrik Schütt – kuvat
* Jani – kansikuva

## Lähteet
Hideko Maehata

**Hideko Maehata** (, 20. toukokuuta 1914 Hashimoto – 24. helmikuuta 1995)  oli japanilainen uimari ja olympiavoittaja

Maehata oli ensimmäinen japanilainen olympiamitalin saavuttanut naisuimari. Hän sai hopeaa Los Angelesin 1932 olympiakisojen 200 metrin rintauinnissa. Seuraavan olympiadin aikana hän ui rintauinnin maailmanennätyksiä, ja Berliinin vuoden 1936 olympiakisoissa hän voitti 200 metrin rintauinnin kultaa. Hän oli tuolloin 22-vuotias, kun taas muut mitalistit olivat 14- ja 12-vuotiaita. Alkuerässä Maehata ui olympiaennätyksen 3.01,9, joka jäi 1,5 sekuntia hänen omasta maailmanennätyksestään.

Maehata valittiin International Swimming Hall of Fameen 1979.

## Saavutukset

*Olympiakultaa 200 metrin rintauinnissa Berliinissä 1936 (aika 3.03,6)
*Olympiahopeaa 200 metrin rintauinnissa Los Angelesissa 1932 (aika 3.06,4)

## Lähteet
*

### Viitteet

## Aiheesta muualla
*International Swimming Hall of Fame: Hideko Maehata 
*Profiili databaseolympics.com:ssa
Englannin kakkosliiga

**Kakkosliiga** () on Englannin jalkapallon liigajärjestelmän neljänneksi ylin sarjataso.

Se on Valioliigan alapuolella sijaitsevan English Football Leaguen kolmesta sarjasta alimmainen.

Kakkosliiga sai nykyisen nimensä kaudeksi 2004–2005, oltuaan aikaisemmin nimeltään Englannin 3. divisioona. Ennen Valioliigan perustamista kaudeksi 1992–1993 nykyinen Kakkosliiga tunnettiin nimellä Englannin 4. divisioona.

## Sarjajärjestelmä

Kakkosliigassa pelaa 24 joukkuetta, jotka pelaavat kaksinkertaisen sarjan. Kolme parasta joukkuetta nousee suoraan Ykkösliigaan. Sijoilla 4–7 olevat joukkueet pelaavat yhdestä nousupaikasta siten että neljäs ja seitsemäs sekä viides ja kuudes kohtaavat yksiosaisessa ottelussa ja niiden voittajat ratkaisevat nousijan yhdessä ottelussa. Sarjan kaksi viimeistä putoavat National Leagueen.

## Joukkueet kaudella 2025–2026

## Voittajat

## Aiheesta muualla
* Virallinen sivu
Richard Anuszkiewicz

**Richard Anuszkiewicz** (23. toukokuuta 1930 Erie, Pennsylvania, Yhdysvallat – 19. toukokuuta 2020 Englewood, New Jersey, Yhdysvallat) oli yhdysvaltalainen taidemaalari ja kuvanveistäjä. Hän kuuluu niin kutsutun op-taiteen keskeisiin nimiin. 

Anuszkiewicz sai koulutusta Clevelandin taideinstituutissa Ohiossa 1948–1953 ja sen jälkeen Josef Albersilta Yalen yliopiston *School of Art and Architecturessa* vuoteen 1955. 

Anuszkiewiczillä on puolalaisia sukujuuria. Hänelle on myönnetty muun muassa Clevelandin taidepalkinto vuonna 1977, Lee Krasner -palkinto 2000 ja Lorenzo di Medici -mitali 2005. Hänen töitään on esillä vakituisissa kokoelmissa maailmanlaajuisesti.

Anuszkiewicz kuoli toukokuussa 2020.

## Lähteet

## Aiheesta muualla
* Richard Anuszkiewicz. *OP-art*. 
* Richard Anuszkiewicz. *Artcyclopedia*.
Yaacov Agam

**Yaacov Agam** () (s. 11. toukokuuta 1928) on israelilainen kuvanveistäjä ja taidemaalari. Hänet tunnetaan pääasiassa ansioista optisen ja kineettisen taiteen alalla. 

Agam syntyi Rishon LeZionissa uskonnolliseen perheeseen. Hän opiskeli aluksi Bezalelin taideakatemiassa Jerusalemissa ja muutti sitten Zürichiin sekä Pariisiin, jonne hän asettui. Hänen ensimmäinen oma näyttelynsä pidettiin *Galerie Gravenissa* 1953, ja hänen onnistui vakiinnuttaa asemansa kineettisen taiteen pioneerina parissa vuodessa.

Agamin tunnetuimpia yksittäisiä teoksia ovat *Double Metamorphosis III* (1965) ja *Visual Music Orchestration* (1989). Lisäksi hänen työnsä jälkiä ovat suihkulähteet Pariisin La Défensessä (1975) ja Tel Avivin Dizengoffin aukiolla (1986). 

Agamille myönnettiin vuonna 1996 Unescon Jan Amos Comenius -mitali.
Islam Shah Suri

**Islam Shah Suri** oli Pohjois-Intiaa hallinneen Sur-dynastian toinen hallitsija. Islam Shah Suri, oikealta nimeltään Jalal Khan, hallitsi yhdeksän vuotta (1545–1554). Hän oli edellisen hallitsijan ja Sur-valtakunnan perustajan Sher Shah Surin poika.

## Hallitsijana
Sher Shah Surin kuoleman jälkeen valtakunnan ylhäistö valitsi Jalal Khanin uudeksi kuninkaaksi Jalalin vanhemman veljen Adil Khanin sijasta. Jalal otti hallitsijana nimen Islam Shah. Adil kokosi kannattajien joukon, joka nousi kapinaan Islam Shahia vastaan, mutta kapina kukistettiin. Kapinan jälkeen Islam Shah vainosi systemaattisesti hänen valtaansa uhkaavia ylhäistön jäseniä ja maaherroja, mikä heikensi valtakunnan hallintoa.

Islam Shah oli kyvykäs hallitsija, mutta hänen itsevaltainen ote aiheutti valtakunnassa useita kapinoita, eikä hän kyennyt kapinoinnin tukahduttamiselta käymään suurempia sotia naapurivaltoja vastaan niin kuin isänsä. Islam Shah kuoli vuonna 1554 ja hänen jälkeen hallitsijaksi tuli hänen poikansa Firuz Shah Suri, joka oli valtaanastuessaan vasta 12-vuotias. Firuz ei ehtinyt olla vallassa kuin pari päivää. Hänet salamurhasi Sher Shahin veljenpoika Muhammad Mubariz Khan, joka hallitsi nimellä Muhammad Shah Adil.

## Lähteet
Ruskosirppinokka

**Ruskosirppinokka** (*Epimachus meyeri*) on paratiisilintujen heimoon kuuluva varpuslintu. Lajin löysi Carl Hunstein 1884 mutta sen nimesi Otto Finsch 1885 Adolf Bernard Meyerin kunniaksi.

## Koko ja ulkonäkö
Lintu voi olla lähes metrin pituinen, josta pyrstöä on noin 2/3. Koiras painaa noin 234 grammaa, naaras noin 166. Koiras on metallinkiiltoisen musta ja sen erittäin pitkät keskimmäiset pyrstösulat ovat sapelimaiset. Kurkun sivuilla koiraalla on vihreänä välkehtivä kuvio. Naaras on punaruskea, alapuolelta tummajuovainen. Nokka on pitkähkö ja sirppimäisesti alaspäin kaareutuva. Silmä on vaaleansininen. Koivet ovat vahvat.

Soidinmenoissa koiras esittelee komeaa pyrstöään ja kiiltävää höyhenpukuaan naaraalle.

## Esiintyminen
Ruskosirppinokka elää Uuden-Guinean vuoristometsissä. Seuduilla, joilla elää sen vielä isompi sukulainen, samettisirppinokka (*Epimachus fastuosus*), ruskosirppinokka elää korkeammalla vuoristossa. Laji elää 20&nbsp;000–50&nbsp;000 neliökilometriä laajalla alalla. Viimeisen tilannekatsauksen mukaan lajin kanta on elinvoimainen. Laji on ollut silmälläpidettävä sen takia, että koiraan pitkät pyrstösulat ovat olleet paikallisten asukkaiden arvostamia ja himoitsemia koristeita.

## Elinympäristö
Subtrooppiset ja trooppiset kosteat vuoristometsät 1600–3000 metrin korkeudella.

## Lisääntyminen
Munia on 1 tai 2. Haudonta kestää 17–21 päivää ja pesäpoikasaika 3–4 viikkoa.

## Ravinto
Syö hedelmiä sekä selkärangattomia ja muita pieniä eläimiä.

## Lähteet
* Perrins, Christopher M. (päätoim.) 1992: Otavan lintutieto - Maailman linnut. Otava. Italia. 
* Oiseaux
*ITIS: Epimachus meyeri 

### Viitteet
When the Levee Breaks

”**When the Levee Breaks**” on Kansas Joe McCoyn ja Memphis Minnien tekemä blueskappale vuodelta 1929.

## Led Zeppelinin versio
Englantilainen rockyhtye Led Zeppelin levytti kappaleesta oman versionsa vuonna 1971. Se julkaistiin yhtyeen neljännellä albumilla *[[Led Zeppelin IV]]*, jossa se on albumin viimeinen kappale.

Kappale alkaa jytisevällä rumpukompilla, jonka jälkeen kitara, basso ja Robert Plantin ujeltava huuliharppu tulevat mukaan.
Deborah Bull

**Deborah Bull** (s. 22. maaliskuuta 1963) on brittiläinen balettitanssija. Hän syntyi Derbyssä, kasvoi Kentissä sekä Lincolnshiressä ja opiskeli Royal Ballet Schoolissa.

Bull voitti *[[Prix de Lausanne]]n* vuonna 1980. Hän oli Kuninkaallisen baletin jäsen vuosina 1981–2001, ensitanssijana vuodesta 1992 lähtien. Hän on julkaissut uransa aikana myös kolme kirjaa. 

Bull toimi vuosina 1999–2005 Englannin taideneuvoston jäsenenä. Hänestä tehtiin Brittiläisen imperiumin ritarikunnan komentaja vuonna 1999.

## Lähteet